ردا على تاج أختي صمود نبدأ بسم الله تعالى
لومكنتش مصري بس عربي كانت هتبقى إيه نظرتك للمصريين واللي بيحصل في مصر دلوقتي؟
نظرة فخر مع كثير من الأسى على الحال المتبدل
لوكنت أوروبي أو غير مسلم بردو إيه نظرتك للعرب والمسلمين؟
نفس النظرة مع بعض التعديل طبعا لظروف النشأة المتغيرة
لوقالولك إنت بقيت رئيس جمهورية هتعمل إيه؟
هاغير الوضع القائم طبعا من غير تأخر
لوكان ينفع ترجع طفل تاني وتخليك طفل علطول هترجع؟ وليه؟
طبعا هارجع وهي محتاجة كلام ... دي كانت أحلى أيام عمري من غير هم ولا غم
لوإنت طبيب وعندك مريض ميؤوس من حالته أيهما تفضل إنك تصارحه بالوضع وتقوله كل شيء بأمر الله في الاخرولا تغرس فيه الامل لغاية لما يموت؟
طبعا هازرع فيه الأمل لحد ما ينزل قضاء الله عز وجل ودايما أنا واخد مبدأ في حياتي وهو اللي مش بحب حد يعمله معايا مش بحب أعمله مع حد
لوسمح لك برؤية الرسول عليه الصلاة والسلام وإنك تقوله كلمة واحدة بس أو جملة واحدة بس هتكون إيه؟
هانزل على رجله أقبلها وأهمس له في أذنه الشريفة صلى الله عليه وسلم بكل الحب والعشق والهيام ... أحبك وسأظل أحيا بحبك
لوخطبت واحدة أو اتخطبتي لواحد وأثناء الخطبة اكتشفت أو اكتشفتي إن الطرف الآخرغير قادر على الإنجاب هيكون تصرفك إيه؟
إن شاء الله مش تنكتب علينا يا رب لكن برضو يرجع الموقف لوقته وظروفه وأكرر يارب لا تكتبها علينا ... أمين
لوطلعت القمرهتكتب إيه عليه؟
طبعا ... الاسلام هو الحل
لوكنا في عصر ازدهار الأندلس كنت تتخيل نفسك إزاي؟
طبعا كنت أتخيل نفسي مفكر وصاحب أدب وبراعة في الفنون كما يكون لي بعض الفقه وعلوم السنة
أنا مررت التاج ده لحد وما جاوبش عليه أعمل فيه إيه؟
تدعيله ربنا يهديه ويرد عليكي لان كده مش ينفع
بس كده ويارب تكون الاجابات منصفة وواقعية وبعيد عن التكلف والتنطع وسوء الرأي ...
أمين
دعواتكم ...